Kumpeni Hindia Wètan Welanda di Nusantara

Kumpeni mulain bekuku di Nusantara kapan Hindia Wètan Nèderlan nama Kumpeni (Welanda: Vereenigde Oostindische Compagnie "Kumpeni Hindia Wètan Nèderlan"; atawa lèter pèndèknya VOC) ngebenum guwernadur jèndral pertamanya bakal Hindia Nèderlan tahon 1610, èn sudahan tahon 1800 kapan tu kumpeni loksèk kubraan èn bandanya pada dinegarain jadi Hindia Nèderlan. Semprakan tu témpo, Hindia Nèderlan ngongkodin nyedèk banyak daèrah di Nusantara, nyang paling utamanya di Jawa. Tahon 1603, parung dagang ajeg Welanda pertama dijejegin di Banten, Jawa belah lor-kulon. Cuman mah, pemerèntahan resmi Hindia Wètan baru dikeja pas jamannya Piter Bot (Pieter Both) jadi guwernadur jèndral tahon 1610. Di itu tahon juga', Pulo Ambon dijadiin hopkantornya Kumpeni Welanda. Betawi baru jadi hopstad semprakan 1619 ke mari.

Calui, perang, penyelundupan, ama salah bestir bikin tu Kumpeni jadi loksèk di bontot abad ke-18. Itu kumpeni resmi dibubarin tahon 1800 èn banda jajahannya dinegarain ama Kiblik Batap jadi Hindia Nèderlan.

Bangsaan:Sejarah Indonésia